# Eva Lopez de Arroyabe

Eva Lopez de Arroyabe Saez de Maturana (Gasteiz, 1973ko abenduaren 10a) Arabako Lautadako ganaduzalea da, Arabako Nekazarien Elkarteko zuzendari ohia. Larreako Batzorde Administratiboaren zuzendari izan zen lehendabiziko emakumea izan da.

## Biografia

Eva Lopez de Arroyabe 1973an Gasteizen jaio eta amaren aldeko senideen jatorria zen Illarduyan hazi zen, lurrarekin eta abeltzaintzarekin kontaktuan. Zuzendaritza-Idazkaritza ikasi zuen. Larrean bizi eta lan egiten du.

### Ibilbide profesionala

2001 geroztik bere kidearekin batera Uriburu abeltzaintza-ustiategiaren kudeaketan ari da. 2011n, eta lau urtez, Arabako lehen behi-gazta merkaturatzeko proiektua jarri zuten abian. Duela 10 urtetik hona bere baserriak parte hartzen du “Nekazariak Eskolan” programan, 10-12 urte bitarteko ikasleak tokiko nekazaritzako elikagaie kontsumo arduratsuan sentsibilizatzeko.

### Ibilbide sindikalista eta asoziatiboa

2007tik 2011ra Arabako Nekazarien Elkartean (UAGA) zuzendaritza-batzordeko kide izan zen, baita Euskal Herriko Nekazarien Elkartasuna (EHNE) nekazarien sindikatoan ere, bertako Berdintasun Arloaren buru izanik.
2014tik 2016ra Gure Soroa Arabako Emalkume Nekazarien Elkarteko zuzendariordea izan zen, Euskal Landa Inguruneko Emakumeen batzordean bere taldearen ordezkari izanik. Emakume baserritarren kolektiboko ordezkaria zen Legebiltzarrak 2016an Emakume Nekazariaren Estatutua aho batez onartu zuenean.

### Ibilbide politikoa

18 urte zituelarik hasi zen Illarduyako Administrazio-batzordean parte hartzen. 2013an Larreako kontzejuan boto gehien lortu zituen bigarren pertsona izan zen. Lehenak bere kargua uztean, berak hartu zuen, bertako buru izan zen lehen emakumea izanik.
2015-2018 urteetan Euskal Herria Bilduren Arabako Batzar Nagusietako prokuradorea izan da Lur Jareak ordezkatuz. 2016an Senaturako Arabako hautagaia izan zen (EH Bildu).​​ 2016tik aurrera legebiltzarkidea da. (Arabako EH Bildu). 2022ko maiatzean EH Bilduk proposatu zuen Arabako Diputatu Nagusia izateko. EH Bilduren oinarri sozialek berretsi egin zuten hautagaitza, botoen % 98,8 eskuratuta. 2022ko ekainaren 4an bere hautagaitza aurkeztu zuen Araian.

## Sariak eta errekonozimenduak

* 2018, 2017, 2009 eta 2004an Arabako ganadu-ustiaketen lehiaketan esnetarako behien saria.
* 2011 –Arabako esne-behien ganadu-ustiaketarik onenaren lehiaketa.
* 2011 –AMPEA urteko emakume profesionala sarietan finalista.

## Erreferentziak

* ↑ Lopez de Arroyabe eta Saez de Maturana abizenak idaztea euskal herritar horien aukera pertsonala da. Izan ere, Euskaltzaindiak, euskara baturako, Lopitz Arroiabeko eta Saetz Maturanako onartu ditu deitura horien grafiatzat. Ikus Euskal Onomastikaren Datutegia.
* ↑ «Emakumeak eta Kontzejutarako hauteskundeak 2017: Batzar irekia – Laia Eskola» www.laiaeskola.eus (Noiz kontsultatua: 2018-05-11).
* ↑ «Slow Food Araba » Eva López de Arroyabe» slowfoodaraba.es (Noiz kontsultatua: 2018-05-11).
* ↑ (Gaztelaniaz) «Esta granja es la leche» diariovasco.com 20150929055806 (Noiz kontsultatua: 2018-05-11).
* ↑ (Gaztelaniaz) «El primer queso alavés de vaca» EITB (Noiz kontsultatua: 2022-07-02).
* ↑ «Temas - Agrícola - Bizkaia.Eus» www.bizkaia.eus (Noiz kontsultatua: 2022-07-02).
* ↑ "Esnezaleok gure produktua dibertsifikatu beharko genuke". .
* ↑ Vasca, EiTB Radio Televisión Pública. «Emakume Nekazariaren Estatutua aho batez onartu du Legebiltzarrak» www.eitb.eus (Noiz kontsultatua: 2018-05-14).
* ↑ «Arabako Biltzar Nagusiak» www.jjggalava.eus (Noiz kontsultatua: 2018-05-11).
* ↑ (Gaztelaniaz) Exprés, Norte. (2018-01-19). «Jon Leza sustituye a Eva López de Arroyabe en EH Bildu de JJGG Álava - Norte Exprés | Noticias de Vitoria-Gasteiz y Álava.» Norte Exprés | Noticias de Vitoria-Gasteiz y Álava. (Noiz kontsultatua: 2018-05-11).
* ↑ «Komunikazio Irekiko Gida: Eva Lopez de Arroyabe Saez de Maturana» gida.irekia.euskadi.eus (Noiz kontsultatua: 2018-05-11).
* ↑ «Euskal Herria Bildu - Eva Lopez de Arroyabe Saez de Maturana» ehbildu.eus (Noiz kontsultatua: 2018-05-14).
* ↑ (Gaztelaniaz) SL, TAI GABE DIGITALA. (2022-05-22). «EH Bildu propone a Eva López de Arroyabe como candidata a diputada general de Araba» naiz: (Noiz kontsultatua: 2022-05-22).
* ↑ (Gaztelaniaz) «Eva López de Arroyabe y Rocío Vitero, ratificadas como cabezas de lista de EH Bildu en Álava» EITB 2022-05-30 (Noiz kontsultatua: 2022-05-31).
* ↑ (Gaztelaniaz) «Eva López de Arroyabe pide grandes acuerdos para que Álava sea "un lugar mejor"» EITB 2022-06-04 (Noiz kontsultatua: 2022-07-04).

## Kanpo estekak

* UAGA
* Gure Soroa
* Nekazariak eskolan
* Datuak: Q52281189